*****

ΚΑΝΟΝΙΣΜΟΣ (ΕΟΚ) αριθ. 1762/86 ΤΗΣ ΕΠΙΤΡΟΠΗΣ

της 5ης Ιουνίου 1986

για λεπτομέρειες εφαρμογής του κανονισμού (ΕΟΚ) αριθ. 1707/86 του Συμβουλίου σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1707/86 του Συμβουλίου της 30ής Μαΐου 1986 σχετικά με τους όρους εισαγωγής γεωργικών προϊόντων καταγωγής τρίτων χωρών μετά το ατύχημα στον πυρηνικό σταθμό του Τσερνομπίλ (1), και ιδίως το άρθρο 6,

Εκτιμώντας:

ότι, σύμφωνα με τις διατάξεις του κανονισμού (ΕΟΚ) αριθ. 1707/86, τα κράτη μέλη πρέπει να προβαίνουν σε ελέγχους των προϊόντων καταγωγής των τρίτων χωρών· ότι θα πρέπει να προβλεφθεί ότι ο έλεγχος αυτός πρέπει να πραγματοποιείται με δειγματοληψία και με την υπευθυνότητα των κρατών μελών όπου τα εν λόγω προϊόντα αποτελούν αντικείμενο δηλώσεως σε ελεύθερη κυκλοφορία·

ότι, προκειμένου να εξασφαλιστεί στους ελέγχους η μεγαλύτερη δυνατή αποτελεσματικότητα, είναι αναγκαίο να προβλεφθούν αντικειμενικά κριτήρια που θα επιλεγούν από τα κράτη μέλη στην εφαρμογή του ελέγχου· ότι πρέπει επίσης να προβλεφθεί η δυνατότητα απαλλαγής από τους ελέγχους των προϊόντων που ελήφθησαν ή συγκομίστηκαν πριν από τις 26 Απριλίου 1986, ημερομηνία του ατυχήματος στον πυρηνικό σταθμό του Τσερνομπίλ·

ότι τα αποτελέσματα των πραγματοποιημένων ελέγχων από τα κράτη μέλη πρέπει να ανακοινώνονται κανονικά στην Επιτροπή· ότι οι ανακοινώσεις αυτές πρέπει να περιλαμβάνουν επακριβείς ενδείξεις, ιδίως για τη χώρα καταγωγής, το προϊόν που αφορούν και το βαθμό μολύνσεώς του· ότι εναπόκειται στην Επιτροπή να πληροφορεί τα άλλα κράτη μέλη για τις ανακοινώσεις αυτές·

ότι, σύμφωνα με το άρθρο 4 του κανονισμού (ΕΟΚ) αριθ. 1707/86, τα πιστοποιητικά εξαγωγής μπορούν να υποβληθούν κατά τους ελέγχους· ότι ο στόχος των πιστοποιητικών εξαγωγής είναι να βεβαιώσουν, σύμφωνα με ένα ενιαίο υπόδειγμα, ότι τα προϊόντα που συνοδεύουν δεν ξεπερνούν τα ανώτατα επιτρεπόμενα όρια του κανονισμού (ΕΟΚ) αριθ. 1707/86·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ad hoc,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ο έλεγχος των προϊόντων που αναφέρονται στο άρθρο 1 του κανονισμού (ΕΟΚ) αριθ. 1707/86 πραγματοποιείται από το κράτος μέλος όπου γίνεται η θέση σε ελεύθερη κυκλοφορία των προϊόντων, προκειμένου να εξασφαλισθεί ότι τηρούνται τα ανώτατα επιτρεπόμενα όρια που έχουν καθορισθεί από τον εν λόγω κανονισμό.

Ο έλεγχος πραγματοποιείται είτε πριν είτε μετά από την αποδοχή της διασάφισης θέσης σε ελεύθερη κυκλοφορία, αλλά, οπωσδήποτε, πριν από την παράδοση των εμπορευμάτων.

2. Όσον αφορά τα προϊόντα που κατάγονται από τρίτες χώρες της Ευρώπης, ο έλεγχος πραγματοποιείται δειγματοληπτικά και συχνά.

Ο έλεγχος πραγματοποιείται δειγματοληπτικά σύμφωνα με τις ακόλουθες ελάχιστες προδιαγραφές:

Η επιλογή από το κράτος μέλος της εντάσεως των ελέγχων καθορίζεται με βάση τους προσανατολισμούς που επεξεργάστηκε η Επιτροπή, λαμβάνοντας υπόψη κυρίως το βαθμό μολύνσεως της χώρας καταγωγής, τα χαρακτηριστικά των εν λόγω προϊόντων, τα αποτελέσματα των ελέγχων και την ενδεχόμενη προσκόμιση ενός πιστοποιητικού εξαγωγής.

Όσον αφορά τα προϊόντα που κατάγονται από άλλες τρίτες χώρες, ο έλεγχος πραγματοποιείται με τις συνήθεις συνθήκες.

Τα κράτη μέλη μπορούν να μην υποβάλλουν σε ελέγχους τα προϊόντα για τα οποία γίνεται αποδεκτό από τις τελωνειακές αρχές ότι λόγω της ημερομηνίας λήξεώς τους ή συγκομιδής προγενέστερης από τις 26 Απριλίου 1986 δεν υπάρχει πλέον κίνδυνος μολύνσεως.

3. Για τα ζώα που προορίζονται για σφαγή ο έλεγχος πραγματοποιείται κατά τη σφαγή τους. Η παράδοση για τη θέση σε ελεύθερη κυκλοφορία υπόκειται στην προσκόμιση πιστοποιητικού που εκδίδεται από τις αρμόδιες κτηνιατρικές αρχές για τον έλεγχο στο σφαγείο που βεβαιώνει ότι τα εν λόγω κρέατα έχουν υποστεί έλεγχο από τον οποίο προέκυψε ότι δεν ξεπερνιούνται τα ανώτατα επιτρεπόμενα όρια.

Για το σκοπό αυτό μόλις φτάσουν στη χώρα προορισμού, τα ζώα που προορίζονται για σφαγή πρέπει να οδηγούνται απευθείας σε ένα σφαγείο και σύμφωνα με τις απαιτήσεις του υγειονομικού ελέγχου, να σφάζονται το αργότερο εντός των τριών εργασίμων ημερών μετά από την είσοδό τους στο σφαγείο αυτό.

4. Σε περίπτωση διαπιστώσεως μη τηρήσεως των ανώτατων επιτρεπομένων ορίων για ένα καθορισμένο προϊόν, οι αρμόδιες αρχές των κρατών μελών μπορούν να αποφασίσουν να απωθήσουν ή να καταστρέψουν το εν λόγω προϊόν.

Άρθρο 2

Με την επιφύλαξη των συμπληρωματικών μέτρων που προβλέπονται στα άρθρα 4 και 5 του κανονισμού (ΕΟΚ) αριθ. 1707/86, όταν διαπιστώνεται ξεπέρασμα των μέγιστων επιτρεπομένων ορίων για ένα προϊόν που κατάγεται από μια τρίτη χώρα, όλα τα ίδια προϊόντα που κατάγονται από την εν λόγω τρίτη χώρα υπάγονται σε εντατικό έλεγχο.

Άρθρο 3

1. Κάθε κράτος μέλος ανακοινώνει χωρίς καθυστέρηση στην Επιτροπή τις περιπτώσεις μη τηρήσεως των διατάξεων σχετικά με τα μέγιστα επιτρεπόμενα όρια που έχουν διαπιστωθεί προσδιορίζοντας τη χώρα καταγωγής, την περιγραφή του εμπορεύματος καθώς και το βαθμό μολύνσεως, την ένδειξη του μέσου μεταφοράς και τον εξαγωγέα και την απόφαση που έχει ληφθεί για τις εν λόγω παρτίδες.

Κάθε κράτος μέλος ανακοινώνει, το αργότερο στις 15 του επόμενου μήνα έναν συγκεντρωτικό πίνακα που περιλαμβάνει τον αριθμό των αποτελεσμάτων των ελέγχων που πραγματοποιήθηκαν για τα εν λόγω προϊόντα καθώς και μια γενική έκθεση για τους ελέγχους που πραγματοποιήθηκαν για τα άλλα προϊόντα και τον αριθμό των περιπτώσεων που διαπιστώθηκε μη τήρηση.

Η πρώτη ανακοίνωση γίνεται στις 16 Ιουνίου 1986.

Οι ανακοινώσεις περιλαμβάνουν τουλάχιστον τις πληροφορίες που περιλαμβάνονται στο παράρτημα Ι.

2. Κάθε κράτος μέλος αναφέρει στην Επιτροπή τους οργανισμούς που είναι επιφορτισμένοι με τη διαβίβαση των στοιχείων και την πραγματοποίηση των ελέγχων.

3. Η Επιτροπή πληροφορεί χωρίς καθυστέρηση τα κράτη μέλη για περιπτώσεις που διαπιστώθηκε μη τήρηση των ανώτατων επιτρεπομένων ορίων.

Άρθρο 4

1. Η διασάφιση για θέση σε ελεύθερη κυκλοφορία των προϊόντων που αναφέρονται στο άρθρο 1 του κανονισμού (ΕΟΚ) αριθ. 1707/86 μπορεί να συνοδεύεται από ένα πιστοποιητικό εξαγωγής που εκδίδεται από τις αρμόδιες αρχές των τρίτων χωρών που αναφέρονται στο άρθρο 1 παράγραφος 2 πρώτο εδάφιο.

2. Το πιστοποιητικό εξαγωγής βεβαιώνει ότι το προϊόν που συνοδεύει τηρεί τα μέγιστα επιτρεπόμενα όρια που καθορίσθηκαν στο άρθρο 3 του κανονισμού (ΕΟΚ) αριθ. 1707/86. Καταρτίζεται σε έντυπο τυπωμένο σε λευκό χαρτί και σύμφωνα με το υπόδειγμα που εμφαίνεται στο παράρτημα ΙΙ.

3. Η Επιτροπή ανακοινώνει στα κράτη μέλη τα στοιχεία σχετικά με τις αρχές που είναι εξουσιοδοτημένες στις εν λόγω τρίτες χώρες να εκδώσουν το πιστοποιητικό εξαγωγής.

Άρθρο 5

Το παράρτημα του κανονισμού (ΕΟΚ) αριθ. 1707/86 συμπληρώνεται με την προσθήκη των ακολούθων προϊόντων:

1.2 // «ex 01.06 Γ: // σκύλοι, γάτες, ζώα θηριοτροφείων και ζωολογικών κήπων καθώς και οικιακά ζώα. // ex 03.01 Α IV: // Καλωπιστικά ψάρια ζωντανά // Κεφάλαιο 6: // Ζωντανά φυτά και προϊόντα ανθοκομίας.»

Άρθρο 6

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιουνίου 1986.

Για την Επιτροπή

COCKFIELD

Αντιπρόεδρος

(1) ΕΕ αριθ. L 146 της 31. 5. 1986, σ. 88.

ΠΑΡΑΡΤΗΜΑ Ι

1. Ανακοινώσεις των κρατών μελών όσον αφορά την περίπτωση μη τηρήσεως των ανώτατων επιτρεπομένων ορίων:

- δασμολογική κλάση και περιγραφή των εμπορευμάτων όταν η δασμολογική κλάση δεν είναι επαρκής,

- ποσότητες,

- ποσοστό μολύνσεως που διαπιστώθηκε,

- χώρα καταγωγής,

- μέσο μεταφοράς,

- εξαγωγές,

- αριθμός και ημερομηνία του πιστοποιητικού εξαγωγής εάν αυτό έχει προσκομισθεί,

- φύση της ληφθείσας αποφάσεως (απώθηση ή καταστροφή).

2. Συγκεντρωτικός πίνακας:

ΧΩΡΑ ΚΑΤΑΓΩΓΗΣ

1.2.3.4.5,7 // // // // // // Δασμολογική περιγραφή

των εμπορευμάτων // Εισαχθείσες

ποσότητες // Αριθμός των ελέγχων

που έχουν

πραγματοποιηθεί // Αριθμός

των περιπτώσεων

μη τηρήσεως // Ποσοστό μολύνσεως που διαπιστώθηκε

// // 1.2.3.4.5.6.7 // // // // // Ελάχιστο // Μέγιστο // Μέσο // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // // //